Bitdefender

Bitdefender er en suite antivirus-software udviklet af det rumænske softwarefirma Softwin. Det blev lanceret i november 2001 og er per 2014 i sin 17. version. 2014-versionen blev lanceret den 26. juni 2013, og den omfatter flere forbedringer inden for beskyttelse og ydeevne såsom Search Advisor, Performance Optimizer, PC Tuneup og PHOTON teknologi. Bitdefender er repræsenteret i mere end 100 lande og har flere end 400 millioner brugere og samarbejder med firmaer som IBM og Virgin.

I marts 2014 blev Bitdefender, sammen med Symantec, valgt af Moderniseringsstyrelsen til at beskytte den danske stat imod IT-trusler. Aftalen er treårig og løber frem til 31. december 2016.

Historie 
Bitdefender erstattede Softwins tidligere AVX  (AntiVirus eXpert) produktlinje. Fra 1996 til 2001 tilbød AVX opdatering uden intervention fra brugeren. Derudover blev en intern browser, der scannede og monitorerede alle downloadede filer tilgængelig verden over. AVX var pioneer inden for forbrugsbaseret blokering af programmer og var det første antivirus-software, der indeholdt personlige firewall tjenester.

Produkter 
Blandt Bitdefenders produkter findes antivirusprogrammer til private og virksomheder. Hjemme-udgaven understørrer Microsoft Windows, Symbian OS, Windows Mobile, Mac OS X, Android og iOS. Den professionelle udgave understørre Microsoft Windows, Linux, FreeBSD, Solaris og Mac OS X. Den nuværende version af Home/Home Office inkluderer antivirus, anti-spyware, firewall, e-mail spam filter, backup, tune-up og forældrekontrol.

Priser og anerkendelser 
Bitdefenders hjemme-udgave vandt i 2007 "PC Answers Editor's Choice Award".

I juni 2007 havde Bitdefender klaret Virus Bulletin's VB100 uafhængige tests 14 ud af 18 gange.

Bitdefender modtog et udvidet certifikat fra AV Comparatives for dets on-demand scanning, og et standard certifikat for opfangelse af ukendt vira. Bitfenders heuristiske antivirus teknologi blev målt ved at bruge opfangelsesraten for nye og ukendte vira i en test af Anti Malware Test.

I en lignende test foretaget af AV Comparatives i august 2009, modtog Bitdefender et Advanced+ certifikat for at være softwaren med flest opfangelser af vira.

PCMag skrev om Bitdefender 2010: "detected 97 percent of all the threats and completely blocked installation for most of them"..

Bitdefender befinder sig i top tre billigste antivirussoftware ifølge PC World i 2007 

Bitdefender vandt i februar 2014 AV-TEST guldmedalje i kategorierne Beskyttelse og Performance.

Kritik 
Trojan.FakeAlert.5

Den 20. marts 2010 var computere, der kørte 64-bit-versionen
af Bitdefender på Windows, ramt af en fejlagtig opdatering, der klassificerede
hver eneste eksekverbare program som inficeret. Bitdefender markerede filerne
som værende ”Trojan.FakeAlert.5”, hvorefter de blev ført til karantæne.  

Comodo firewall inkompatibilitet

Siden 2012 har Bitdefender ikke kunnet fungere sammen med den anerkendte firewall fra Comodo.

ASUS AiSuite inkompatibilitet

Bitdefender er inkompatibilitet med Asus AiSuite2 og Asus
AiSuite3 -  bundkortoptimeringssoftware,
der følger med Asus’ bundkort, der muliggør automatisk overclocking, power
tuning og kontrol af ventilatorer. Bitdefender hævder, at inkompatibiliteten skyldes
"NDIS Asus driver (WinpkFilter LightWeight Filter), som forhindrer
installationen af nogle Bitdefender filer"

Referencer 

It-virksomheder
Virksomheder fra Rumænien
Etableret i 2001
Sikkerhedssoftware til Linux
Sikkerhedssoftware til OS X
Sikkerhedssoftware til Windows
Antivirussoftware